ai4bharat/Pralekha huggingface dataset:
آبی وسائل، دریائی ترقیات اور گنگا احیاء کی وزارت
نتن گڈکری نے گنگا اور اس کا حیاتیاتی تنوع: ’’اس کے سکن اور اقسام کے تحفظ کی خاطر نقشہ راہ تیار کرنے ‘‘ کے موضوع پر ورکشاپ کا افتتاح کیا
نئی دہلی،22مئی/ آبی و سائل ، دریا کی ترقی اور گنگا کے احیاء کے مرکزی وزیر جناب نتن گڈکری نے آج نئی دلی میں دریائے گنگا میں ’’مخصوص آبی جانوروں کے تحفظ کی صورتحال ‘‘ پر ایک رپورٹ جاری کی۔ انہوں نے ’’ گنگا اور اس کا حیاتیاتی تنوع: سکن اور اقسام کے تحفظ کی خاطر نقشہ راہ کی تیاری‘‘ کے موضوع پر ’’عالمی جنگلاتی حیات فنڈ  کے ذریعہ منعقدہ ایک روزہ ورکشاپ کا بھی افتتاح کیا۔وزیر موصوف نے ایک خود ساخہ کاڈر ’’گنگا پر ہاری ‘‘ کا بھی افتتاح کیا‘‘۔ جس کی تشکیل بھارت کے جنگلاتی حیات کے ادارے  کے ذریعہ کی گئی ہے۔
اجتماع سے خطاب کرتے ہوئے جناب نتن گڈکری نے گنگا کو ’’مربوط طریقہ کار اور ترقی دور ماحولیات کے درمیان توازن ‘‘ کے ذریعہ صاف کرنے کے چیلنج کو حل کرنے پر زور دیا۔ بانس سے کاغذ بنانے جیسی کامیاب مثالوں کا ذکر کرتے ہوئے جناب گڈکری نے کہا کہ اس طرح کی سرگرمیوں سے نہ صرف گنگا کے قریب علاقوں میں روزگار پیدا ہوگا بلکہ اس سے مقامی برادری کی بھی حوصلہ افزائی ہوئی کہ دریا کی حیاتیاتی تنوع کے تحفظ کو یقینی بنایا جائے۔جناب گڈکری نے کہا کہ ہم دریا کے کناروں پر پیڑ لگانے ، کشتی رانی ، مکتی دھام اور گھاٹوں کی تعمیر کی حوصلہ افزائی کر رہے ہیں۔اس سے روزگار کے مواقع میں اضافہ ہوگا اور گنگا کی صفائی کے کام میں مقامی لوگوں کی شرکت کو یقینی بنایا جا سکے گا۔
آبی وسائل ، دریاؤں کی ترقی اور گنگا کے احیاء کے سکریٹری جناب یو پی سنگھ نے کہا کہ گنگا میں تقریباً 2000 آبی جانور پائے جاتے ہیں اور سبھی کی شرکت کے ذریعے گنگا کی حیاتیاتی تنوع کو بحال کرنے کا کام پورا کیا جا سکتا ہے۔ انہوں نے اس بات کو بھی اجاگر کیا کہ دریائے گنگا کی اویرلتا اور نرملتا بہت اہم ہیں اور حکومت ان دونوں کو حاصل کرنے کے لئے عہد بستہ ہے۔
گنگا پریہاریوں اور گنگا متروں کو ان کی رضاکارانہ امداد کے لئے شکریہ ادا کرتے ہوئے این ایم سی جی کے ڈی جی جناب راجیو رنجن مشرا نے کہا کہ مجھے امید ہے کہ یہ رضا کار ، جن کی تعداد اس وقت 4 سو کے قریب ہے ، ہزاروں اور لاکھوں میں پہنچ جائے گی اور صاف گنگا مشن ایک عوامی تحریک بن جائے گا۔ انہوں نے امید ظاہر کی کہ آج کے ورکشاپ میں ماہرین کے درمین پورے تبادلے خیال سے کچھ کار آمد مشورے اور اصلاحات سامنے آئیں گی جو پالیسی سازی میں بہت کار آمد ثابت ہوں گی۔
وزیر موصوف نے ایک اور اشاعت ’’گنگا بایو ڈائورسٹی- ایٹ اے گلینس‘‘ کا بھی اجرا کیا جس میں گنگا میں رہنے والی جانوروں کی مختلف اقسام اور ان کے مسکن وغیرہ کینقشوں کے ذریعے تفصیل فراہم کی گئی ہے۔
ارضیاتی سائنس کی وزارت
موسم کی پیشگوئی اور ڈیزاسٹر مینجمنٹ میں نجی شعبے کی شراکت داری
ارضیارتی سائنس کے مرکزی وزیر جناب کرن رجیجو نے آج راجیہ سبھا میں ایک تحریری جواب میں بتایا کہ آئی ایم ڈی نے ستمبر 2021 میں گوگل ایشیا پرائیویٹ لمیٹڈ کے ساتھ آر اے II خطے میں طوفان سے متعلق مشورے مشترک کرنے اور مخصوص مقام پر بارش کی پیشگوئی کے لیے ناو کاسٹ تکنیک کو فروغ دینے کے لئے مفاہمت کے ایک اقرار نامے پر دستخط کیے ہیں۔
درجہ بالا کے علاوہ،
- زرعی خدمات سے متعلق پیشگوئی اور وارننگ پیغامات کی ترسیل کے لیے، آئی ایم ڈی میں سرکاری اور نجی شراکت داری رائج ہے۔
- مقامی رڈارز کو فروغ دینے کے لئے محکمہ کی جانب سے پرائیویٹ سیکٹر سے تعاون حاصل کیا جاتا ہے۔
- گرج چمک اور آسمانی بجلی سے متعلق موسمی خدمات کے لیے، محکمہ موسمیات  کلائمیٹ ریسیلینٹ آبزروینگ سسٹم پروموشن کونسل  کے ساتھ مل کر کام کر رہا ہے۔
- موسمیات سے متعلق مختلف کارروائیوں اور خدمات کو فروغ دینے میں تعاون فراہم کرنے کے لیے، بھارتی اسٹارٹ اپس سے تجاویز طلب کی گئی ہیں۔
نیشنل انسٹی ٹیوٹ آف اوشین ٹیکنالوجی  سے ٹیکنالوجی کی منتقلی کے ساتھ "بیرومیٹرک پریشر سینسر اور ان سیٹ کمیونیکیشن کے ساتھ سیٹلائٹ ٹریکڈ لیگرینجیان ڈریفٹر" کو مقامی بنایا گیا ہے۔ انڈین نیشنل سینٹر فار اوشین انفارمیشن سروسز  ضرورت کے مطابق خریداری کرنے والا ادارہ ہے۔ آئی ایم ڈی نے بہتر درستگی کے ساتھ اپر ایئر ونڈ ڈیٹا یعنی ہوا سے متعلق بالائی فضائی اعداد و شمار حاصل کرنے کے لیے پرانے آپٹیکل، اوڈولائٹ پر مبنی پائلٹ بیلون سسٹم کو جدید ترین جی پی ایس پر مبنی پائلٹ سونڈ سسٹم کے ساتھ تبدیل کرنے کے امکان کو تلاش کیا گیاہے۔ مذکورہ ٹیکنالوجی میں ڈیٹا کے نقصان کو کم کرنے اور موسم کی پیشگوئی کی خدمات کو مزید بہتر بنانے کی صلاحیت ہے۔ اس کے علاوہ، بہت سے مشاہداتی آلات  جو ملک میں تیار کیے جاتے ہیں، ضرورت کی بنیاد پر حکومت کی میک ان انڈیا پالیسی کو مدد فراہم کرنے کے لیے حاصل کیے جاتے ہیں۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ کا کہنا ہے کہ گزشتہ تین سالوں میں 57 لاکھ میں سے 54 لاکھ سے زیادہ شکایات کا ازالہ کیا گیا
نئی دہلی،2 دسمبر 2021:
سائنس اور ٹیکنالوجی کے مرکزی وزیر مملکت ،اراضی سائنسز، پی ایم او، پرسنل، عوامی شکایات، پنشن، ایٹمی توانائی اور خلاء کے وزیر مملکت ، ڈاکٹر جتیندر سنگھ نے کہا ہےکہ پچھلے تین سالوں میں آن لائن مرکزی عوامی شکایتوں کے ازالہ اور نگرانی کےنظام  پر درج عوامی شکایات کی کل تعداد 5725443 ہے، جن میں سے 5465826 شکایات کا ازالہ کیا جا چکا ہے۔
آج راجیہ سبھا میں ایک سوال کے تحریری جواب میں وزیر موصوف نے بتایا کہ عام شکایات میں سے کچھ زمروں میں، بدعنوانی/ہیراپھیری، زمین سے متعلق مسائل، ماحولیات کے مسائل/جانوروں کی بہبود/جنگل کے تحفظ، ہراساں کرنے/مظالم، پولیس، ریلوے وغیرہ سے متعلق معاملات کی شکایات ہیں۔
ستمبر 2019 سے 14، زیادہ شکایات وصول کرنے والی وزارتوں میں لاگو کیے گئے سی پی جی آر اےایم ایس ورژن 7.0 کے تحت، وزارت کے مخصوص شکایات کے زمرے متعارف کرائے گئے ہیں تاکہ شہری اس زمرے اوراس ذیلی زمرے کا انتخاب کر سکیں جس میں شکایت درج کی جانی ہے۔ پی جی آر اےایم ایس، شہری کو اس کی شکایت دور ہونے کے بعد فیڈ بیک کا اختیار بھی فراہم کرتا ہے۔ اگر شہری اس ازالہ سے مطمئن نہیں ہے اور فیصلے کو 'ناقص' قرار دیتا ہے، تو اسکے لئے سی پی جی آر اے ایم ایس میں اگلی اعلیٰ اتھارٹی کے پاس اپیل دائر کرنے کا آختیار بھی فعال ہے۔ گزشتہ تین سالوں کے دوران مجموعی طور پر 490044 شہریوں نے اپنی رائے دی اور 66396 اپیلیں دائر کی گئیں، جن میں سے 52242 اپیلوں کا ازالہ کر دیاگیا ہے۔
وزارت خزانہ
چیف ایڈوائزرکوسٹ کے دفتر نے وزارت خزانہ کا یادگاری ہفتہ منایا
وزارت خزانہ کے اخراجات کے محکمے کے چیف ایڈوائزر کوسٹ کا دفتر آزادی کا امرت مہوتسو  کے تحت وزارت خزانہ کا یادگاری ہفتہ منا رہا ہے، جس کا افتتاح وزیر اعظم جناب نریندر مودی نے 06 جون 2022 کو کیا تھا۔ نئی دہلی وزارت خزانہ کے اخراجات کے محکمے کا حصہ ہونے کے ناطے، چیف ایڈوائزر کوسٹ کا دفتر اس ہفتے کے دوران پروگراموں/ تقاریب کا سلسلہ ذیل میں ترتیب دے رہا ہے:
- 06 جون 2022 کو "انفراسٹرکچر پروجیکٹس کی تشخیص اور نگرانی - وقت اور لاگت سے زیادہ" کے موضوع پر سمینار
- 07 جون 2022 کو لودی گارڈن سے چیف ایڈوائزر کوسٹ کے دفتر تک واک کاتھون۔
- 08 جون 2022 کو ‘وژن ICoAS@2047’ پر ورکشاپ
- 09 جون 2022 کو "گڈز اینڈ سروس ٹیکس ایکٹ کے تحت ان پٹ ٹیکس کریڈٹ" پر ورکشاپ۔
- 10 جون، 2022 کو "مشترکہ لاگت پر کوسٹ اکاؤنٹنگ اسٹینڈرڈ 19" پر ورکشاپ۔
آزادی کا امرت مہوتسو کی تقریبات کا آغاز کرتے ہوئے،خزانے کے وزیر مرکزی وزیر مملکت جناب پنکج چودھری نے کہا کہ وزیر اعظم کا وژن یہ ہے کہ بھارت کو دنیا کی تین اعلیٰ معیشتوں میں سے ایک بنایا جائے اور اس کی آزادی کے 100 ویں سال تک 2047 میں اسے ترقی یافتہ ملک کے درجہ کے قریب لایاجائے۔ حکومت نے عالمی معیار کے بنیادی ڈھانچے کے وقت کے پابند بنانے پر توجہ مرکوز کی ہے اور بجٹ 23-2022 میں سرمائے کے اخراجات میں 35.4 فیصد اضافہ کیا ہے۔
تاہم، وقت اور لاگت کی زیادتی وزیر اعظم کے وژن کو حاصل کرنے میں رکاوٹ پیدا کرتی ہے۔ تعمیراتی مرحلے میں تاخیر کے انتظام اور کنٹرول کے لیے ٹیکنالوجی کی ضرورت پر زور دیتے ہوئے، انہوں نے تکنیکی اور مالیاتی ماہرین کو شامل کرکے شروع کرنے سے پہلے منصوبوں کی تشخیص پر بھی زور دیا۔ انہوں نے مزید کہا کہ تشخیص کے وقت اور پروجیکٹ کی تکمیل کے دوران/بعد میں ICOAS افسران پر مشتمل ایک آزاد گروپ کے ذریعے پروجیکٹوں کی جانچ/مانیٹرنگ سے امرت کال کے دوران بہترین بنیادی ڈھانچے کی تخلیق میں تیزی آسکتی ہے۔
کوئلے کی وزارت
کوئلے کی کانوں کے بنیادی ڈھانچے کی ترقی کے لئے اقدامات
کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج راجیہ سبھا میں ایک تحریری جواب میں یہ معلومات دی ہےکہ کول انڈیا لمیٹڈ اور اس کے ذیلی اداروں ؛ این ایل سی انڈیا لمیٹڈ  اور سنگارینی کولیریز کمپنی لمیٹڈ ، کے سلسلے میں تمام کانیں کوئلہ نکالنے کے بنیادی ڈھانچے کی مناسب صلاحیت سے لیس ہیں۔ تاہم، بعد والی کانوں اور آئندہ برسوں میں کوئلے کی پیداوار میں اضافے کے پیش نظر، کوئلے کی صنعتوں کے لیے بنیادی ڈھانچہ تیار کرنے کے لیے درج ذیل اقدامات کیے گئے ہیں۔
- ریل بنیادی ڈھانچہ منصوبے: کوئلہ نکالنے کے لیے 14 بڑے ریل پروجیکٹ بنائے جا رہے ہیں۔ یہ کوئلہ کی وزارت اور ریلوے کی وزارت کا مشترکہ اقدام ہے۔ 14 ریل منصوبوں میں سے چھ کو ریلوے کی طرف سے فنڈ فراہم کیا جا رہا ہے جبکہ چار کو کوئلہ کمپنیوں کے ذریعے ڈپازٹ بنیاد پر تعمیر کرایا جا رہا ہے اور چار عدد منصوبوں کو کول کمپنیوں، ریلوےاور ریاستی حکومتوں کے ذریعے بنائے گئے ایس پی وی کے ذریعے تیار کیا جا رہا ہے۔
- فرسٹ مائل کنیکٹیویٹی  منصوبہ: 48 ایف ایم سی پروجیکٹوں کو کانوں سے سائڈنگ تک میکانائزڈ کول ہینڈلنگ پلانٹس/ ایس آئی ایل او/ریپڈ لوڈنگ سسٹم سسٹم کے ذریعے آس پاس کے ماحول کو بہتر بنانے کی غرض سے تعمیر کیا جارہا ہے جو تعمیر کے مختلف مراحل میں ہیں ۔ کول انڈیا لمیٹڈ  نے اپنے اندرونی وسائل سے 44 فرسٹ مائل کنیکٹیویٹی  پروجیکٹ شروع کیے ہیں۔ اس کے علاوہ، سنگارینی کولیریز کمپنی لمیٹڈ نے 3ایف ایم سی پروجیکٹ اور این ایل سی انڈیا لمٹیڈ نے 01 ایف ایم سی پروجیکٹ شروع کیے ہیں۔
- سڑک کے کام کول کمپنیاں کوئلہ نکالنے کے لیے اپنے داخلی وسائل سے کروا رہی ہیں۔
کوئلے میں نقل و حمل کے بنیادی ڈھانچے کی ترقی کے لیے مالی اعانت دینے کے لیے "کوئلہ کانوں میں تحفظ، حفاظت اور بنیادی ڈھانچے کی ترقی‘‘ کی مرکزی سیکٹر اسکیم  کے تحت، ‘‘ کول فیلڈعلاقوں میں آمدورفت بنیادی ڈھانچے کی ترقی ’’ نام کی ایک ذیلی اسکیم بھی چلائی جارہی ہے۔ ڈی ٹی آئی سی کی ذیلی اسکیم کے تحت، 5 سال کے لیے کل خرچ م  362.72 کروڑ روپے ہے۔
امور صارفین، خوراک اور عوامی تقسیم کی وزارت
پچھلے سال کے مقابلے اس سال گندم کی خریداری 30 فیصد تک ہوئی
رواں ربیع مارکیٹنگ سیزن آر ایم ایس 22-2021 کے دوران 37.15 لاکھ کسانوں سے ایم ایس پی پر کل 366.61 لاکھ میٹرک ٹن گندم خریدا گیا
جاری خریف مارکیٹنگ سیزن 20-2021 اور آر ایم ایس کے لئے ایم ایس پی پر تقریباً 742.41 لاکھ میٹرک ٹن دھان کی خریداری کی گئی جس سے 111.00 لاکھ کسانوں کو فائدہ ہوا
حکومت نے اپنی نوڈل ایجنسیوں کے ذریعہ ایم ایس پی پر 6.69.411.32 میٹرک ٹن اور تلہن کی خریداری کی جس سے 4.01.265 کسانوں کو فائدہ ہوا
ہریانہ ،اترپردیش ،مدھیہ پردیش،راجستھان ،ہماچل پردیش ، دہلی اور جموں وکشمیر کی خریداری والی ریاستوں میں جاری ربیع مارکیٹنگ سیزن 22-2021 میں ایم ایس پی پر گندم کی خریداری خوش اسلوبی سے جاری ہےجیسا کہ پچھلے سیزن میں کی گئی تھی۔اب تک 366.61 لاکھ میٹرک ٹن گندم کی خریداری کی گئی ہے۔جبکہ پچھلے سال اسی مدت کے دوران 282.69 لاکھ میٹرک ٹن گیہوں کی خریداری کی گئی تھی ۔72.446.11 کروڑ روپے کی ایم ایس پی قدر کے ساتھ جاری آر ایم ایس خریداری سرگرمیوں سے تقریباً 37.15 لاکھ کسانوں کو پہلے ہی فائدہ ہوچکا ہے۔
14 مئی 2021 تک 742.41 لاکھ میٹرک ٹن دھان کی خریداری کے ساتھ خریداری والی ریاستوں میں جاری خریف سیزن 21-2020 میں دھان کی خریداری خو ش اسلوبی سے جاری ہے ۔ جبکہ پچھلے سال اسی مدت کے دوران 687.24 لاکھ میٹرک ٹن کی خریداری کی گئی تھی۔1.40.165.72 کروڑ روپے کی ایم ایس پی قدر کے ساتھ جاری خریف مارکیٹنگ سیزن میں خریداری سرگرمیوں سے تقریباً 111.00 لاکھ کسانوں کو پہلے ہی فائد ہوا ہے۔
مزید برآں ریاستوں سے ملنے والی تجویز کی بنیاد پر تمل ناڈو ، کرناٹک ،مہاراشٹر ،تلنگانہ ، گجرات ،ہریانہ، مدھیہ پردیش، اترپردیش ،اڈیشہ ، راجستھان اور آندھر پردیش کی ریاستوں کیلئے خریف مارکیٹنگ سیزن 21-2020 اور ربیع مارکٹنگ سیزن 2021 کیلئے پرائیس سپورٹ اسکیم کے تحت 107.37 لاکھ میٹرک ٹن دالوں اور تلہن کی خریداری کیلئے منظوری دے دی گئی تھی ۔آندھرپردیش ،کرناٹک ، تمل ناڈو اور کیرالہ کی ریاستوں کیلئے بھی 1.74 لاکھ میٹرک ٹن کھوپرے کی خریداری کو بھی منظوری دے دی گئی تھی۔دیگر ریاستوں اور مرکز کے زیر انتظام علاقوں کیلئے منظوری اسی وقت دی جائے گی جب پرائیس سپورٹ اسکیم کے تحت دالوں ،تلہن اور کھوپرے کی خریداری کیلئے تجاویز موصول ہوں گی۔ تاکہ رجسٹرڈ کسانوں سے برائے راست 21-2020 سال کیلئے نوٹفائیڈ ایم ایس پی پر ان فصلوں کی ایف اے کیو گریڈ کی خریداری کی جاسکے۔بشرطیکہ ریاست کی نامزد کردہ خریداری کرنے والی ایجنسیوں کے ذریعہ سینٹرل نوڈل ایجنسیوں کی جانب سے متعلقہ ریاستوں اور مرکز کے زیر انتظام علاقوں میں نوٹفائڈ کاشت کاری مدت کے دوران مارکیٹ کی شرح ایم ایس پی سے نیچےجاتی ہیں۔
14 مئی 2021 تک حکومت نے خریف 21-2020 اور ربیع 21-2020 میں اپنی نوڈل ایجنسیوں کے ذریعہ 3.507.80 کروڑ روپے کی ایم ایس پی قدر کے ساتھ 6.69.411.32 میٹرک ٹن مونگ ، اڑد، تور،چنا،مسور،سرسوں کے بیج اور سویا بین کی خریداری کی ہے۔جس سے تمل ناڈو، کرناٹک ، آندھر اپردیش ، مدھیہ پردیش، گجرات، اترپردیش ، تلنگانہ، ہریانہ اور راجستھان میں 4.01.265 کسانوں کو فائدہ ہوا ہے۔
اسی طرح 52.40 کروڑ روپے کی ایم ایس پی قدر کے ساتھ 5089 میٹرک ٹن کھوپرے کی خریداری کی گئی جس سے کرناٹک اور تمل ناڈو میں3961 کسانوں کو فائدہ ہوا اور یہ خریداری 14 مئی 2021 تک کی گئی۔
سٹرک ٹرانسپورٹ اور شاہراہوں کی وزارت
19 مئی ، 2022 کو جموں سری نگر شاہراہ کے ضلع رام بن میں خونی نالے کے واقعے کی چھان بین کے لیے ماہرین کی کمیٹی تشکیل دی گئی
نئی دہلی،22 مئی ، 2022/ رام بن بانیہال سیکشن کے ڈیگڈول اور خونی نالے کے درمیان کا راستہ زمینی حالات کے سبب مٹی کے تودے / پتھر گرنے کی صورتحال سے اکثر دوچار رہتا ہے۔ سری نگر سے سبھی موسموں میں رابطہ قائم رکھنے کی اہمیت کے مدنظر اور موجودہ راستوں پر رام بن بانیہال سیکشن پر تین پیکیجز کے تحت سرنگیں تجویز کی گئی ہیں۔ جموں سری نگر شاہراہ پر ڈیگڈول سے پنتھیال تک چار لین میں دو سرنگوں کا کام میسرز سی گال انڈیا لمیٹڈ کو دیا گیا تھا تعمیر کا یہ کام یکم فروری ، 2022 کو شروع ہوا تھا۔
19.05.2022 کو رات تقریباً 10.30 بجے سے رات 11 بجے کے درمیان خونی نالے میں جبکہ پورٹل کی مدد والا تنصیبی کام کیا جا رہا تھا تبھی مٹی کے تودے اور پتھر گرنے شروع ہو گئے ، اس سے پہلے کہ یہ مزدور اُس جگہ سے باہر آتے اچانک ایک بڑی چٹان آدت کی تعمیر کےلیے کھڑے کیے گئے ایک اسٹیل کے پورٹل پر آگری جس کی وجہ سے یہ 12 کارکن اُسی جگہ پر پھنس کر رہ گئے۔ این ایچ اے آئی کے سینئر افسران فوراً ہی موقعے پر پہنچے اور ایس ڈی آر ایف ، این ڈی آر ایف اور جے اینڈ کے پولیس نے بچاؤ کا کام شروع کر دیا۔
دو کارکنوں کو فوری طور پر بچا لیا گیا اور انہیں علاج کے لیے اسپتال پہنچایا گیا؛ انہیں ہر ممکن طبی مدد فراہم کی جا رہی ہے ۔ رُک رُک کر پتھر گرنے اور خراب موسم کے سبب بچاؤ کے کام میں رکاوٹ آئی ۔ پھنسے ہوئے مزدور زندہ نہیں رہ سکے اور دس مزدوروں کی لاشوں کو کل شام برآمد کیا گیا۔ جن لوگوں کی زندگیاں بچائی نہیں جا سکیں انہیں معاوضہ دیا جا رہا ہے اور ای پی سی ٹھیکیدار کی طرف سے دو - دو لاکھ روپے کی اضافی امدادی رقم دی جا رہی ہے جو کل ملا کر 15 لاکھ روپے بنتے ہیں۔ زخمیوں کو بھی وافر معاوضہ دیا جا رہا ہے ۔ اس کے علاوہ مرکز کے زیر انتظام علاقے کی انتظامیہ نے بھی ایک – ایک لاکھ روپے کی امدادی رقم کا اعلان کیا ہے۔یہ بات ابھی معلوم کی جانی ہے کہ آیا یہ حادثہ اس کام کی وجہ سے واقع ہوا ہے یا یہ محض قدرتی وجوہات سے رونما ہوا ہے۔
مرکزی حکومت نے تین آزاد ماہرین کی ایک کمیٹی تشکیل دی ہے جو مٹی کے تودے گرنے اور اس کا تدارک کرنے کے لیے موقعے پر بھیج دی گئی ہے۔ کمیٹی کی رپورٹ کی بنیاد پر مزید کارروائی کی جائے گی۔ این ایچ اے آئی نے اس طرح کے ہنگامی حالات سے نمٹنے کے لیے اور ہر ممکن اقدامات کےلیے کارروائی شروع کر دی ہے تاکہ مستقبل میں اس طرح کا کوئی ناخوشگوار واقعہ سرزد نہ ہو۔
۔۔۔
ش ح ۔ اس۔ ت ح ۔
U –5723
(Visitor Counter : 107
وزارت دفاع
پلاسٹک کے استعمال کے خلاف وزارت دفاع کی بڑی مہم
نئی دہلی، 6دسمبر 2019/ وزارت دفاع ، سووچھتا پکھواڑہ کی سرگرمیوں کے حصے کے طور پر کل سے پورے ملک میں 400 سے زائد مقامات پر کوڑے اٹھانے کے بڑے اہتمام کررہی ہے۔ فوج کے تینوں شعبے اور متعدد دوسرے دفاعی اداروں نے مختلف مقامات پر منعقد کرنے کے لئے تفصیلی پروگرام وضع کئےہیں۔
وزیر دفاع جناب راج ناتھ سنگھ کل یعنی 7 دسمبر کو دوپہر 12 بجکر 30 منٹ پر دہلی چھاؤنی میں منعقد ہونے والی اصل تقریب کا افتتاح کریں گے جہاں پلاسٹک کے فضلات یکجا کرنے اور سووچھتا سے متعلق دوسری سرگرمیوں میں تقریباً 3 ہزار افراد کی شرکت متوقع ہے ۔
ہندستان کی بری فوج ، بحریہ، فضائیہ، ساحلی محافظ  شعبہ دفاع کے سرکاری دائرہ کار کے ادارے  آرڈیننس فیکٹر ی بورڈ ، کنٹونمنٹ بورڈ ، نیشنل کیڈٹ کور، ، بارڈر روڈ آرگنائزیشن  اور دیگر متعلقہ اداروں نے  خصوصی کوڑے اٹھانے کا منصوبہ عمل تیار کیا ہے۔
ان تقریبات میں شرکت کررہی دفاعی اداروں کی اکائیوں /مقامات کی تعداد حسب ذیل ہیں:
بری فوج سیاچن سے جیلسمیر تک اور بھج سے بیرنگٹے  تک پورے ملک میں 17 مقامات تک کوڑے کچرے کی صفائی کرے گی۔ اسی طرح ہندستانی بحریہ کا عملہ ممبئی سے کروار  تک اور کولکتہ سے وشاکھاپٹنم تک 30 مقامات پر صفائی کا کام کرے گا۔ ہندستانی فضائیہ کا عملہ بھی ہنڈن سے بالائی شیلانگ  تک اور ناگپور سے تریویندرم تک 150 مقامات کی صفائی کرے گا۔ افواج کی ان تینوں شاخوں کے علاوہ ہندستان کے ساحلی محافظوں نے پورے ملک میں 47 مقامات یعنی کنٹونمنٹ بورڈ -62 مقامات ، این سی سی -18 مقامات ، سینک اسکول-31 مقامات بی آر او-18 مقامات ،کمپوٹرولر جنرل آف ڈیفنس اکاؤنٹس  20 مقامات کی شناخت کی ہے۔
بڑے پیمانے پر اس کارروائی کا مقصد سماج میں بیداری پیدا کرنا ، پلاسٹک کے فضلات کو یکجا کرنا اور آس پاس کے علاقوں کو صاف ستھرا کرنا ہے۔ اس تقریب کا نعرہ‘‘پلاسٹک سےرکشا –سووچھتا ہی سرکشا’’ ہے ۔ اس موقع پر پورے ملک میں منعقد ہونے والی تقریبات میں سووچھتا کا اینتھم گایا جائے گا۔ اس کے علاوہ سماجی بیداری پروگرام جیسے نکڑ ناٹک ، بحث و مباحثہ ، کوئز ، طلبا کے پنٹنگ کے مسابقے بھی منعقد کئے جائیں گے۔
ان تقریبات کو ماحولیات پر پلاسٹک کےمضر اثرات کے خلاف بیداری پیدا کرنے اور صفائی ستھرائی کے تئیں لوگوں کے طرز عمل میں تبدیلی لانے نیز کیری بیگ، پلاسٹک کے برتن ، پلاسٹک کی پانی کی بوتلیں وغیرہ کے استعمال کو چھوڑنےکے لئے منعقد کیا جائے گا۔
دفاعی اکائیوں کے مابین بھی مسابقت ہوگی ۔ فاتحین کا انتخاب کوڑے اٹھانے شرکا کی تعداد اور یکجا کرنے کی تعداد کی بنیاد
پرہوگا۔ سووچھ بھارت مشن ، وزیراعظم نریندرمودی کے ذریعہ مہاتماگاندھی کے یوم پیدائش کے موقع پر 2014 میں ‘‘صاف ستھرا ہندستان’’ ان کے خواب کو شرمندہ تعبیر کرنے لئے پورے ملک میں شروع کئے گے اہم ترین پروگرام میں سے ایک ہے۔
۔۔۔۔۔۔۔۔۔۔
م ن۔ ش س۔ ج۔
U- 5619
(Visitor Counter : 45
صحت اور خاندانی بہبود کی وزارت
کووڈ-19 سے متعلق اَپڈیٹس
مرکزی ٹیموں کو ان 50 سے زیادہ میونسپل اداروں میں تعینات کیا گیا جہاں کووڈ-19 سے بہت زیادہ معاملات ہیں
نئی دہلی، 9/ جون 2020 ۔ صحت و کنبہ بہبود کی وزارت نے کووڈ-19 سے کنٹرول اور اس کے بندوبست کے لئے تکنیکی مدد فراہم کرکے ریاستی حکومتوں کی مدد کے لئے ان 15 ریاستوں / مرکز کے زیر انتظام علاقوں کے 50 سے زیادہ اضلاع / میونسپل باڈیز میں اعلیٰ سطحی کثیر موضوعاتی ٹیموں کو تعینات کیا ہے، جہاں انفیکشن کے بہت زیادہ معاملات ہیں اور جہاں یہ بیماری بڑھی ہے۔ یہ ریاستیں / مرکز کے زیر انتظام علاقے ہیں: مہاراشٹر ، تلنگانہ ، تمل ناڈو ، راجستھان ، آسام ، ہریانہ ، گجرات ، کرناٹک ، اتراکھنڈ ، مدھیہ پردیش ، مغربی بنگال ، دہلی ، بہار ، اترپردیش  اور اڈیشہ ۔
تین رکنی ٹیم میں دو پبلک ہیلتھ ماہرین / وبائی امراض کے ماہر / کلینیشین اور محتاط طریقے سے انتظامی تعاون دینے والے اور بہتر انتظام کے لئے جوائنٹ سکریٹری سطح کا ایک سینئر نوڈل آفیسر شامل ہیں۔ یہ ٹیمیں اضلاع / شہروں کے اندر متاثرہ لوگوں کا تیزی سے علاج کرنے / معاملات کے کلینکل بندوبست کے نفاذ میں ریاست کے محکمہ صحت کو تعاون دینے کے لئے علاقے میں جاکر اور صحت دیکھ بھال سے متعلق مراکز میں کام کررہے ہیں۔
بہتر تال میل، علاقے میں تیزی سے کارروائی، زیادہ گہری حکمت عملی کو اپنانے کو یقینی بنانے کے لئے یہ تجویز رکھی گئی ہے کہ ان اضلاع / میونسپل اداروں کو برابر مرکزی ٹیموں کے رابطے میں رہنا چاہئے، جو پہلے سے ہی ریاستوں کے ساتھ تال میل کررہے ہیں۔ اس طرح کی مسلسل بات چیت سے زمینی سطح پر نگرانی، کنٹرول، جانچ اور علاج سے متعلق کام مزید مضبوط ہوگا۔
مرکزی ٹیم ریاستوں / مرکز کے زیر انتظام علاقوں کی اتھارٹیز کے سامنے آنے والے کچھ چیلنجوں جیسے کہ جانچ میں رخنہ، کم جانچ، فی ملین آبادی، اعلیٰ شرح توثیق، اعلیٰ جانچ شرح توثیق، اگلے دو مہینوں میں صلاحیت میں کمی کے خطرے کا سامنا کرنے، بستروں کی ممکنہ کمی، شرح اموات کے بڑھتے معاملات، اعلیٰ دوہری کاری کی شرح، ایکٹیو معاملات میں اچانک اضافہ وغیرہ میں ریاستوں / مرکز کے زیر انتظام علاقوں کی مدد کررہی ہیں۔
متعدد اضلاع / میونسپل باڈیز پہلے ہی ضلع سطح پر اسی کام کے لئے مخصوص اہم ٹیم کی تشکیل کرچکے ہیں، جس میں ضلع سطح کے ڈاکٹر اور انتظامی افسر شامل ہیں، جو مرکزی ٹیم کے ساتھ مستقل طور پر تال میل کریں گے۔
صحت اور خاندانی بہبود کی وزارت
مرکز نے کثیرشعبہ جاتی ٹیم کو کانپور ، اتر پردیش روانہ کیا جہاں زیکا وائرس کا ایک کیس سامنے آیا ہے
مرکزی وزارت صحت نے ایک اعلیٰ سطحی کثیر شعبہ جاتی ٹیم کو اتر پردیش روانہ کیا ہے جہاں زیکا وائرسکا ایک کیس سامنے آیا ہے۔ اترپردیش کے کانپور سے تعلق رکھنے والے ایک 57 سالہ مرد میں 22 اکتوبر 2021 کو زیکا وائرس کا ٹیسٹ کیا گیا تھا جس کی رپورٹ مثبت آئی تھی۔
نیشنل ویکٹر بورن ڈیزیز کنٹرول پروگرام، نیشنل سینٹر فار ڈیزیز کنٹرول اور ڈاکٹر آر ایم ایل ہسپتال، نئی دہلی سے تیار کی گئی ایک ماہر امراضیات، صحت عامہ کے ماہرین اور ماہر امراض نسواں پر مشتمل کثیر شعبہ جاتی ٹیم کو مرکزی وزارت صحت نے ریاستی صحت کے حکام کی مدد کے لیے تعینات کیا ہے۔ اور زیکا وائرس کی روک تھام کے اقدامات کے لیے روانہ کیا ہے۔
یہ ٹیم ریاستی محکمہ صحت کے ساتھ مل کر کام کرے گی ، زمینی صورتحال کا جائزہ لے گی اور معائنہ کرے گی کہ آیا مرکزی وزارت صحت کے ذریعہ تیار کردہ مینجمنٹ سے متعلق ایکشن پلان کو لاگو کیا جا رہا ہے یا نہیں۔ یہ ٹیم ریاست اتر پردیش میں زیکا وائرس کے خاتمے کے لیے صحت عامہ کے تئیں از حدضروری تجاویز کی بھی سفارش کرے گی۔
نائب صدر جمہوریہ ہند کا سکریٹریٹ
میلاد النبی کے موقع پر نائب صدر جمہوریہ کی مبارکباد
نئی دہلی،10 نومبر / نائب صدر جمہوریہ ہند جناب ایم وینکیا نائیڈو نے عید میلادالنبی کے موقع پر اپنے پیغام میں کہا ہے:
‘‘پیغمبر محمدؐ کے یوم پیدائش کے طور پر منائے جانے والے میلاد النبی کے مبارک موقع پر میں ملک کے عوام کو دلی مبارکباد اور نیک خواہشات پیش کرتا ہوں۔
یہ دن ہزاروں لوگوں کے ذریعےمسجدوں میں نماز ادا کرتے ہوئے منایا جاتا ہے۔ گھروں اور عبادت گاہوں کو روشنیوں سے سجایا جاتا ہے اور لوگ دعوتوں میں بھی شرکت کرتے ہیں جن میں غریبوں اور ضرورتمندوں کو بھی شامل کیا جاتا ہے۔
پیغمبر محمدؐ نے محبت، امن ، رحم دلی، عالمی بھائی چارے اور ہمدردی کی تبلیغ کی۔انہوں نے نسل انسانی کو نیکی اور ایمانداری کی راہ دکھائی۔
مجھے امید ہے کہ پیغمبر صاحب کے یوم پیدائش کی اس تقریب سے لوگوں میں فیاضی اور سخاوت کے جذبے کو تقویت ملے گی اور لوگ ایک دوسرے کے قریب آئیں گے۔
میری خواہش ہے کہ ایک پرامن اور ہم آہنگی والا معاشرہ تیار کرنے میں ان کا دائمی پیغام ہماری رہنمائی کرتا رہے۔ ’’
۔۔۔۔۔۔۔۔۔۔۔۔۔۔۔۔
(م ن ۔ ا گ ۔ م ت ح(
U-5033
(Visitor Counter : 56
خواتین اور بچوں کی ترقیات کی وزارت
این آئی پی سی سی ڈی نے اندور میں مشن واتسلیہ کی التزامات کے تحت بچوں کی دیکھ بھال سے متعلق اداروں کے کارکنان کے لیے ایک مشاورتی میٹ کا اہتمام کیا
این آئی پی سی سی ڈی ریجنل سینٹر اندور میں 30 مئی 2023 کو مشن واتسلیہ کے مؤثر نفاذ کے لیے بچوں کی دیکھ بھال سے متعلق اداروں کے کارکنان کے لئے ایک مشاورتی میٹ کا انعقاد کیا گیا۔ 26 شرکاء نے ’مشن واتسلیہ کے تحت التزامات‘ پر منعقدہ پروگرام میں شرکت کی۔
۔۔۔۔۔۔۔۔۔۔۔
ش ح۔ا گ۔ن ا۔
U-5767
(Visitor Counter : 53
امور داخلہ کی وزارت
مرکزی وزیر داخلہ جناب امیت شاہ نے نئی دہلی میں قومی سلامتی سے متعلق حکمت عملیوں کی کانفرس 2022 کا افتتاح کیا
یہ وزیراعظم جناب نریندر مودی کا ویژن رہا ہے کہ قومی سلامتی کے طریقہ کار کے تمام پہلوؤں کو مستحکم کر کے ایک محفوظ اور سلامت ملک کو یقینی بنایا جائے
مرکزی وزیر داخلہ نے انسداد دہشت گردی کے تئیں انسانی انٹیلی جنس کی اہمیت پر زور دیا
جناب امت شاہ نے قومی خود کار فنگر پرنٹ شناختی نظام  کا بھی افتتاح کیا
یہ وزیراعظم جناب نریندر مودی کا ویژن رہا ہے کہ قومی سلامتی کے طریقہ کار کے تمام پہلوؤں کو مستحکم کر کے ایک محفوظ اور سلامت ملک کو یقینی بنایا جائے۔ اسی ویژن کے مطابق مرکزی وزیر داخلہ جناب امت شاہ نے آج نئی دہلی میں قومی سلامتی سے متعلق حکمت عملیوں  کی کانفرس 2022 کا افتتاح کیا۔تمام ریاستوں اور مرکز کے زیر انتظام علاقوں کے داخلہ سکریٹری، نائب این ایس ایز، ڈی جیز پی / آئی جیز پی اس کانفرنس میں شرکت کر رہے ہیں۔ اس کانفرنس میں ملک بھر سے 600 افسران شخصی اور ورچوئل طور پر شرکت کر رہے ہیں۔
این ایس ایس کی یہ کانفرنس اعلیٰ قیادت کا ایک منفرد اجتماع ہے، جو قومی تحفظ کے چیلنجوں پر توجہ مرکوز کر رہے ہیں، جس میں مخصوص شعبوں سے پولیس افسران / سکیورٹی کے عہدیداران اور ماہرین بھی شامل ہیں۔ کانفرنس کے آغاز سے قبل مرکزی وزیر داخلہ جناب امت شاہ نے شہداء کی یاد گا رپر گل دائرہ نذر کر کے شہیدوں کو خراج عقیدت پیش کیا۔
آج کانفرنس کے پہلے روز ، قومی سلامتی کے مختلف موضوعات پر تبادلہ خیال کیا گیا، جس میں انسداد دہشت گردی ، بنیاد پرستی، کرپٹو کرنسیوں سے تعلق رکھنے والے مسائل، ڈرون ٹیکنالوجی کے مجرمانہ استعمال کی روک تھام اور ماؤ نواز گروپوں کے ذریعہ درپیش چیلنج شامل ہیں۔
مرکزی وزیر داخلہ نے انسداد دہشت گردی کے تئیں انسانی انٹیلی جنس کی اہمیت پر زور دیا ،جس میں انہوں نے ابھرتے ہوئے دہشت گردی کے ہاٹ اسپاٹس کی شناخت کرنے میں ضلع سطح کے پولیس افسران کے اہم رول کو اجاگر کیا۔
مرکزی وزیر داخلہ جناب امت شاہ نے قومی خود کار فنگر پرنٹ شناختی نظام  کا بھی افتتاح کیا، جسے این سی آر بی نے تیار کیا ہے۔
یہ نظام مرکزی فنگر پرنٹس ڈیٹا بیس کی مدد سے معاملات کے تیزی سے اور آسانی کے ساتھ نپٹارے میں مدد گار ہو گا۔
۔۔۔۔۔۔۔۔۔۔۔۔۔۔۔۔۔۔

U-9269
(Visitor Counter : 105